Aalborg Stiftstidende, 1837-02-20
- Maren Jensdatter, under Estrup Birk, for Tyveri dømt at hensættes i Fængsel paa Vand og Brød i 2 Gange 5 Dage. - Kjøbmand N. H. Bay af Randers paalagt Eed i en Sag, angaaende hvorvidt Boghandler Smith kunde antages at være udtraadt af en Eiendomshandel med Førstenævnte. - En af Handelshuset Ph. H. Røe imod Gaardmand Peder Gram anlagt Sag, angaaende 388 Rbd. 2 Mk. 10 s., ligeledes gjort afhængig af dennes Eed. - En af N. N. Færcks Bo i Nibe hos Proprietair Kyllesbech i Hals afholdt Udlægsforretning stadfæstet for et Beløb af 12800 Rbd. r. Sølv, 53 Rbd. 3 Mk. 12 s. Sølv og 1252 Rbd. 3 Mk. 9 s. Repræs. - Gaardmand N. C. Lund af Nors tildømt at betale Propr. T. Neergaard til Momtoft 294 Rbd. 4 Mk. 7 s. - Jens Rasmussen af " Steenlykke for i svigagtig Hensigt at have udstedt en proilforma Obligation for 400 Rbd. dømt til Fængsel paa Vand og Brød i 4 Gange 5 Dage, og suspenderet Landseloverretsprocurator Rasmus Alexander Lang Holm, der havde skrevet denne Obligation og var Medvider i det derved intenderede Bedrageri, tildømt at bøde 50 Rbd. Sølv til Viborg Byes Fattigkasse. I den augsburgske, Allgemeine Zeitung, giver en Skrivelse fra Kbhvn. af 27de Jan. en Skildring af den Maade, hvorpaa Thorvaldsens i Hovedstaden værende Værker ere hop- og henstillede, og vedbliver da saaledes: "At man kun slet ærer Thorvaldsens Mesterværker ved en saa skjødesløs Behandling, og paa en ubillig, ja vandalisk Maade berøver Publicum Nydelsen af den nyere plastiske Kunsts skjønneste Frembringelser, synes man Gud skee Lov endeligen at ville indsee. Flere betydelige Mænd ere sammentraadte og have opfordret Publicum til at sammenskyde en Capital til Opførselsen af et Museum for Thorvaldsens Værker, hvilket skulde fuldendes i 3 Aar, og prydes med alle de Arbeider af Thorvaldsen, som ikke have erholdt nogen anden Bestemmelse, imedens der af de andre skulde opstilles Gibsafstøbninger. Nogle forsikkre, at Rosenborg, Have er udseet til Opførselsen af dette Museum; Andre mene, at man til dette Øiemed vil fuldende den begyndte, men i mange Aar hvilende Opførelse af Marmorkirken i Bredgaden. Et skjønnere og værdigere Museum end denne i en pragtfuld Stil af Marmorblokke opførte Kirke kunde Thorvaldsens Mesterværker ikke finde; men vi maae befrygte, at Fuldendelsen af denne Bygning, der vilde koster umaadelige Summer, overskrider Committeens Kræfter. - Hele Planen er her af Publicum optagen med Enthusiasme. Vi ville nu see, hvad Danmark vil gjøre for den Mand, som det kan være stolt af, og hvis Berømmelse til alle Tider vil knytte sig til dets, fra Tiberen til Beltet, fra Rom til Island, den berømte Mands sagnrige Stammes. Hvormeget en Hylding, der ydes Kunstens Genius, ogsaa udvortes lønner sig, beviser München med sit uafbrudte Tog af Fremmede. Hvorledes vilde Thorvaldsens Værker, ikke der æres, naar man der havde dem i Slig Herlighed, som vi have dem. Maae vi ikke rødme? Kbhposten, siger, i Anledning af at der fra Viborg Sparekasse er indskudt 36,000 Rbd. i den kgl. Kasse og udlaant 700 Rbd. til 28 forskjellige Debitorer, at det vilde være ønskeligt, om Forholdet var omvendt, saa vilde Viborg har en forøget Pengecirculation af 36,000 Rbd., og vor Stats gjæld være saa meget mindre. For en saa lille og fattiBy, som Viborg, vilde det ikke gjøre lidet, og det kan neppe være tvivlsomt, at et saadant Afløb for saa mange disponibleSmaasummer maa besværliggjøre den daglige Omsætning og lamme Detail-Creditten. Forvandledes Sparekasserne der, imod til smaa Laaneinstituter og Discontocontoirer, saa vilde de med alle de Fordele, de nu frembyde, forene Nytten af Smaabanker, de vilde da sikkert faae langt flere Kræfter at disponere over, end de nu have, og der vilde da findes Capitaler ogsaa andetsteds, end i Statskassen."